ประธานสภาผู้แทนราษฎร มีคำสั่งนัดประชุมสภาผู้แทนราษฎร ในวันที่ 26-27 มิถุนายนนี้ เพื่อพิจารณากระทู้ถามรัฐบาล
ประธานสภาผู้แทนราษฎร มีคำสั่งนัดประชุมสภาผู้แทนราษฎร ในวันที่ 26-27 มิถุนายนนี้ เพื่อพิจารณากระทู้ถามรัฐบาล        นายชวน หลีกภัย ประธานสภาผู้แทนราษฎร มีคำสั่งให้นัดประชุมสภาผู้แทนราษฎร ในวันที่ 26 – 27 มิถุนายนนี้ ที่บริษัท ทีโอที จำกัด (มหาชน) โดยมีระเบียบวาระพิจารณากระทู้ถามทั่วไปเป็นครั้งแรกของสภาผู้แทนราษฎร ชุดที่ 25 จำนวน 3 กระทู้ ซึ่งนายมานิตย์ สังข์พุ่ม ส.ส.สุรินทร์ พรรคเพื่อไทย เป็นผู้ตั้งกระทู้ถามทั้งหมด ได้แก่ ประกอบด้วย กระทู้ถามที่ 1 ถามรัฐมนตรีว่าการกระทรวงคมนาคม เรื่อง การก่อสร้างถนนสาย 226 จากสองช่องจราจรเป็นสี่ช่องจราจร // กระทู้ถามที่ 2 ถามรัฐมนตรีว่าการกระทรวงศึกษาธิการ เรื่อง มาตรการในการแก้ไขปัญหาข้าราชการครู // และกระทู้ที่ 3 ถาม รัฐมนตรีว่าการกระทรวงเกษตรและสหกรณ์ เรื่อง การขุดลอกอ่างเก็บน้ำบ้านเกาะแก้ว อำเภอสำโรงทาบ จังหวัดสุรินทร์           นอกจากนี้ ยังมีวาระพิจารณาญัตติด่วนอีก 2 ญัตติ คือ เรื่องขอให้สภาผู้แทนราษฎรพิจารณาศึกษาปัญหาพืชพลทางการเกษตรตกต่ำ เสนอโดย นายชูวิทย์ พิทักษ์พรพัลลภ ส.ส.อุบลราชธานี พรรคเพื่อไทย และนายอภิชาติ ตีรสวัสดิชัย ส.ส.สกลนคร พรรคเพื่อไทย // และญัติ เรื่อง ขอให้ขอให้สภาผู้แทนราษฎรตั้งคณะกรรมาธิการวิสามัญเพื่อพิจารณาศึกษากรณีการต่อสัญญาสัมปทานให้กับบริษัท ทางด่วนและรถไฟฟ้ากรุงเทพ จำกัด (มหาชน) เสนอโดย นายระวี มาศฉมาดล ส.ส.บัญชีรายชื่อ พรรคพลังธรรมใหม่ รวมทั้งยังมีญัตติที่เสนอใหม่อีก 1 ญัตติ คือ เรื่องขอให้สภาผู้แทนราษฎรตั้งคณะกรรมาธิการวิสามัญพิจารณาศึกษาโครงการผันน้ำ โขง เลย ชี มูล ป่าสัก เสนอโดย นายอุบลศักดิ์ บัวหลวงงาม ส.ส.ลพบุรี พรรคเพื่อไทย.